《蒙恩除替将还京洛偶叙所怀因成六韵呈军事院诸公…秀才》
唐代·崔璞

两载求人瘼，三春受代归。务繁多簿籍，才短乏恩威。

共理乖天奖，分忧值岁饥。遽蒙交郡印，安敢整朝衣。

作牧惭为政，思乡念式微。傥容还故里，高卧掩柴扉。

作者简介：唐贝州清河人。累官户部郎中。懿宗咸通中，为谏议大夫。十年，出为苏州刺史，与皮日休、陆龟蒙等颇有唱和。十二年，归京。后任同州刺史。僖宗乾符元年，授右散骑常侍。